
ОБЩИНСКИ СЪВЕТ
8000 Бургас, ул. ”Александровска” № 26; тел.: 056/ 84 13 00;

www.burgascouncil.org; e-mail: council@burgas.org

ПОСТОЯННА КОМИСИЯ ПО ТРАНСПОРТ И БЕЗОПАСНОСТ НА ДВИЖЕНИЕТО
ПРОТОКОЛ №14
Днес 20.01.2021 г., от 09:00 часа, съгласно чл. 36а от ПОДОСКВОА, чрез видеоконференция, осигурена от технически средства, се проведе заседание на Постоянна комисия по транспорт и безопасност на движението (ПКТБД).
В заседанието на комисията се включиха: Евелина Михалева – председател, Манол Тодоров – зам.-председател и членове: Анелия Иванова, Боян Дяков, Владимир Павлов, Живко Господинов и Юлиян Кулев. 

Чрез видеоконференция присъства и проф. д-р Севдалина Турманова – председател на Общински съвет – Бургас.


От общинска администрация на Община Бургас по разискванията в заседанието участие взе Иван Гюлев – началник на отдел „Безопасност и организация на движението“.
След извършена проверка на кворума, чрез поименно повикване на общинските съветници и идентификацията им чрез звук и видео, заседанието откри и ръководи председателят – Евелина Михалева, като със 7 гл. „за“, 0 гл. „против“ и 0 гл. „въздържали се“ се прие следният
ДНЕВЕН РЕД
1. ОбС 08-00-11029 
Докладна записка от Георги Дракалиев и Николай Стоянов – общински съветници, относно: Правилник за еднократно финансово стимулиране на родители за насърчаване на раждаемостта и подпомагане на отглеждането на деца на територията на община Бургас 

2. ОбС 08-00-11015 
Докладна записка от Георги Дракалиев – общински съветник, относно: Наредба за изменение на Наредба за условията и реда за финансиране и подпомагане на физическата активност, физическото възпитание, спорта и спортно туристическата дейност, от спортния календар на Община Бургас 

3. ОбС 08-00-11016 
Докладна записка от група общински съветници, относно: Наредба за изменение и допълнение на Наредбата за символиката и отличията на Община Бургас 

4. ОбС 08-00-11039 
Докладна записка от общинските съветници от ПП НФСБ, относно: Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас

5. ОбС 08-00-11036 
Докладна записка от Христо Панайотов и Стоян Коларов – общински съветници от ПП БСП, относно: Приемане на решение за изменение и допълнение на Наредбата за условията и реда за установяване на жилищните нужди на граждани, настаняване под наем и продажба  на общински жилища

6. ОбС 08-00-11037 
Докладна записка от общинските съветници от ПП НФСБ, относно: Мерки за осигуряване безопасността на пешеходците при пресичане на ул. „Ванче Михайлов“ в ж.к. „Братя Миладинови“, гр. Бургас 

7.  ОбС 08-00-10983 
Предложение от Б. Русимов – представител на „Организация за закрила българските граждани“, относно: Възстановяване графика на автобусните линии


8. 
ОбС 08-00-10996 
Предложение от „Организация за закрила на българските граждани“ /ОЗБГ/, относно: Поставяне на изпъкнало пътно огледало в ж.к. „Възраждане“

------------------------------------------------------------------------------

По точка 1
ОбС 08-00-11029
Докладна записка от Георги Дракалиев и Николай Стоянов – общински съветници, относно: Правилник за еднократно финансово стимулиране на родители за насърчаване на раждаемостта и подпомагане на отглеждането на деца на територията на община Бургас

Манол Тодоров заяви, че ще подкрепи докладната, но отбеляза, че няма заложена конкретна сума за финансово стимулиране.

Владимир Павлов коментира, че няма представена финансова обосновка, че заявката за насърчаване на раждаемостта е единствено в заглавието на документа, че няма макро рамка, справка за броя на ражданията и осиновяванията, поне през изминалата година и, че няма представител на вносителите, който да отговори на поставени въпроси. Той направи конкретни предложения:  1. От заглавието на правилника да отпадне изразът „за насърчаване на раждаемостта”;  2. В чл. 1, ал. 2, т. 2, т. 3 и т. 4; 3. В чл. 4, ал. 1 да се добави нова т. 3 с изискването „Имат сключен граждански брак“.


Председателят подложи предложенията на гласуване, като с 2 гл. "за", 0 гл. "против" и 5 гл. "въздържал се", те не бяха подкрепени.
След приключване на разискванията и в резултат на явно гласуване, с 6 гл. "за", 0 гл. "против" и 1 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:

Подкрепя докладна записка и проекта за решение.

------------------------------------------------------------------------------

По точка 2
ОбС 08-00-11015 
Докладна записка от Георги Дракалиев – общински съветник, относно: Наредба за изменение на Наредба за условията и реда за финансиране и подпомагане на физическата активност, физическото възпитание, спорта и спортно туристическата дейност, от спортния календар на Община Бургас

След като обсъдиха докладната записка и в резултат на явно гласуване, със 7 гл. "за", 0 гл. "против" и 0 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:

Подкрепя докладна записка и проекта за решение.

------------------------------------------------------------------------------

По точка 3
ОбС 08-00-11016 
Докладна записка от група общински съветници, относно: Наредба за изменение и допълнение на Наредбата за символиката и отличията на Община Бургас

След като обсъдиха докладната записка и в резултат на явно гласуване, със 7 гл. "за", 0 гл. "против" и 0 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:

Подкрепя докладна записка и проекта за решение.

------------------------------------------------------------------------------

По точка 4
ОбС 08-00-11039
Докладна записка от общинските съветници от ПП НФСБ, относно: Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас

Боян Дяков, в качеството си на съвносител, представи докладната записка.

Владимир Павлов предложи: 1.  В §1, чл. 29, ал. 9, т. 3 да се чете: 3. Деца, на които поне един родител е редовен студент; и 2. В §1, чл. 29, ал. 9, т. 6 да отпадне.

Боян Дяков заяви, че възприема само първото предложение.

След като обсъдиха докладната записка и в резултат на явно гласуване, с 4 гл. "за", 0 гл. "против" и 3 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:

Подкрепя докладна записка и променя проекта за решение: 
 
В §1, чл. 29, ал. 9, т. 3 да се чете: 3. Деца, на които поне един родител е редовен студент; (възприето от вносителя)
------------------------------------------------------------------------------

По точка 5
ОбС 08-00-11036
Докладна записка от Христо Панайотов и Стоян Коларов – общински съветници от ПП БСП, относно: Приемане на решение за изменение и допълнение на Наредбата за условията и реда за установяване на жилищните нужди на граждани, настаняване под наем и продажба  на общински жилища

Проф. д-р Севдалина Турманова – председател на Общински съвет – Бургас информира заседаващите, че с вх. № 08-00-10913/09.12.2020 г. е заведено писменото становище от Божидар Кънчев – секретар на Община Бургас, където подробно е обяснено незаконосъобразността на направеното предложение за изменение.

След като обсъдиха докладната записка и в резултат на явно гласуване, с 4 гл. "за", 1 гл. "против" и 2 гл. "въздържал се", членовете на Постоянната комисия по транспорт и безопасност на движението взеха следното
РЕШЕНИЕ:

Подкрепя докладна записка и проекта за решение.

------------------------------------------------------------------------------

По точка 6
ОбС 08-00-11037 
Докладна записка от общинските съветници от ПП НФСБ, относно: Мерки за осигуряване безопасността на пешеходците при пресичане на ул. „Ванче Михайлов“ в ж.к. „Братя Миладинови“, гр. Бургас

Евелина Михалева заяви, че е добра практика подобни проекти за решение да бъдат предоставяни за разглеждане и становище първо на Междуведомствената комисия за безопасност и организация на движението. Тя предложи да се поиска мнението на експертите, преди да се произнесат общинските съветници. Предложението бе подкрепено след явно гласуване с 6 гл. "за", 1 гл. "против" и 0 гл. "въздържали се".

Боян Дяков каза, че е гласувал против, защото предложението касае вече съществуваща пешеходна пътека.

След приключване на разискванията и в резултат на явно гласуване, с 6 гл. "за", 1 гл. "против" и 0 гл. "въздържал се", членовете на Постоянната комисия по транспорт и безопасност на движението взеха следното

РЕШЕНИЕ:


Изпраща за становище до Междуведомствената комисия за безопасност и организация на движението.

------------------------------------------------------------------------------

По точка7
ОбС 08-00-10983 
Предложение от Б. Русимов – представител на „Организация за закрила българските граждани“, относно: Възстановяване графика на автобусните линии
Председателят  на ПКТБД предложи да се насочи искането за възстановяване на автобусните линии към Петко Драгнев – управител на „Бургасбус“ ЕООД. Предложението бе подкрепено единодушно със 7 гл. „за“.


След приключване на разискванията и в резултат на явно гласуване, със 7 гл. "за", 0 гл. "против" и 0 гл. "въздържал се", членовете на Постоянната комисия по транспорт и безопасност на движението взеха следното

РЕШЕНИЕ:


Изпраща за становище до Петко Драгнев – управител на „Бургасбус“ ЕООД.
------------------------------------------------------------------------------

По точка 8
ОбС 08-00-10996 
Предложение от „Организация за закрила на българските граждани“ /ОЗБГ/, относно: Поставяне на изпъкнало пътно огледало в ж.к. „Възраждане“

Иван Гюлев – началник на отдел „Безопасност и организация на движението“ отговори на въпроси на членовете на Комисията, относно механизма за определяне на местоположението и поставянето на изпъкнали пътни огледала.

Владимир Павлов предложи да се изпрати постъпилото писмо до администрацията за изпълнение. 
След приключване на разискванията и в резултат на явно гласуване, с 4 гл. "за", 0 гл. "против" и 3 гл. "въздържал се", членовете на Постоянната комисия по транспорт и безопасност на движението взеха следното

РЕШЕНИЕ:
Изпраща постъпилото предложение от „Организация за закрила на българските граждани“ за поставяне на изпъкнало пътно огледало в ж.к. „Възраждане“ до общинска администрация за изпълнение.
---------------------------------------------------------------------------------------

ПРЕДСЕДАТЕЛ: ……………………….








 (ЕВЕЛИНА МИХАЛЕВА)
ПРОТОКОЛИСТ: ……………………



(МАРИНА ФРАНЦ)

